Source: https://www.riigiteataja.ee/akt/423022018037
Timestamp: 2019-02-23 05:15:57+00:00
Document Index: 6164842

Matched Legal Cases: ['§ 3', '§ 4', '§ 5', '§ 6', '§ 27', '§ 3']

Puhja Kooli õpilaste vastuvõtmise tingimused ja kord – Riigi Teataja
Puhja Kooli õpilaste vastuvõtmise tingimused ja kord
Puhja Kooli õpilaste vastuvõtmise tingimused ja kord - sisukord
§ 3 Esimesse klassi vastuvõtmise kord
§ 4 Õpilase üleminek ühest koolist teise
§ 5 Välisriigi õppeasutusest tulnud õpilase õpingute jätkamine
§ 6 Õpilaste üle arvestuse pidamine kooli vastuvõtmisel ja koolist väljaarvamisel
RT IV, 23.02.2018, 37
Vastu võetud 13.02.2018 nr 20
Määrus kehtestatakse põhikooli- ja gümnaasiumiseaduse § 27 lg 5 ja haridus- ja teadusministri 19.08.2010 määruse nr 43 „Õpilase kooli vastuvõtmise üldised tingimused ja kord ning koolist väljaarvamise kord“ alusel.
Käesolev kord sätestab õpilase Puhja Kooli (edaspidi kooli) vastuvõtmise tingimused ning õpilaste üle arvestuse pidamise kooli vastuvõtmisel ja koolist väljaarvamisel.
(1) Igale koolikohustuslikule õpilasele, kelle elukoha aadressiks Eesti rahvastikuregistri (edaspidi rahvastikuregister) järgi on Elva vald, tagatakse koolis õppimisvõimalus.
(2) Vabade kohtade olemasolul võetakse kooli vastu õpilased, kelle rahvastikuregistri järgne elukoht ei ole Elva vald.
(3) Kooli vastuvõtmiseks esitab sisseastuja või piiratud teovõimega sisseastuja puhul vanem kooli direktorile taotluse, millele lisab:
5) foto 3 x 4 cm;
6) ühest koolist teise üleminekul kooli direktori allkirja ja kooli pitseriga kinnitatud klassitunnistuse või õpinguraamatu jooksva õppeaasta kohta, kui õpilane asub kooli õppima pärast õppeperioodi lõppu;
7) ühest koolist teise üleminekul kooli direktori allkirja ja kooli pitseriga kinnitatud klassitunnistuse või õpinguraamatu ning hinnetelehe jooksva õppeperioodi hinnetega, kui õpilane asub kooli õppima õppeperioodi kestel;
8) ühest koolist teise üleminekul kooli direktori allkirja ja kooli pitseriga kinnitatud õpilase individuaalse arengu jälgimise kaardi ametlikult kinnitatud ärakirja.
(5) Sisseastuja, kes on eelnevad õpingud läbinud välisriigis, lisab taotlusele välisriigi õppeasutuses omandatud haridust või läbitud õpet tõendava dokumendi või selle ametlikult kinnitatud ärakirja.
(6) Vastuvõtu taotluse vormi saab lapsevanem kooli veebilehelt või kantseleist.
(7) Dokumentidest koopiate tegemine ja nende kinnitamine toimub kooli kantseleis.
(8) Kooli vastu võetud õpilane jätkab õpinguid klassis, kus ta eelmises koolis väljaarvamise hetkel õppis või kuhu ta õppeperioodi lõpul üle viidi.
(9) Isiku õpilaste nimekirja arvamise otsuse teeb kooli direktor ja kinnitab käskkirjaga.
(10) Õpilase vastuvõtust keeldumisest teavitab kooli sekretär sisseastujat või tema esindajat kirjalikult 3 tööpäeva jooksul.
(11) Käesoleva korraga reguleerimata küsimused lahendab kooli direktor, vaidluse korral kooli pidaja.
§ 3. Esimesse klassi vastuvõtmise kord
(1) Esimesse klassi astujatele katseid ei korraldata. Vajadusel korraldab kool lapsevanemate ja lapsega vestluse milles osaleb lapsevanem, klassiõpetaja, eripedagoog ja kooli juhtkonna esindaja.
(2) Esimesse klassi võetakse vastu laps, kes jooksva aasta 1. oktoobriks saab seitsme aastaseks.
(3) Koolikohustuslikust east noorem laps võetakse kooli vastu, kui koolieelne lasteasutus on hinnanud lapse koolivalmidust ja soovitanud kooli õppima asumist ning vanem on vallavalitsust õppima asumise soovist teavitanud enne käimasoleva aasta 1. maid. Nõustamiskomisjon annab vajadusel oma soovituse vaid koduste laste või vaidlusküsimuste korral.
(4) Esimesse klassi astumiseks esitab lapsevanem enne jooksva aasta 19. augustit kooli kantseleisse järgmised dokumendid:
1) lapsevanema (lapse seadusliku esindaja) taotluse;
2) sisseastuja isikut tõendava dokumendi või sünnitunnistuse ametlikult kinnitatud ärakirja või väljavõtte;
3) foto 3 x 4 cm;
5) koolivalmiduse kaardi.
(5) Õpilase kooli õppima asumisega seotud muutustest tuleb lapsevanemal informeerida kooli hiljemalt 30. augustiks.
(6) Juhul, kui 1. klassi vabadele kohtadele soovib astuda rohkem lapsi kui on klassitäituvuse piirnorm, siis moodustab kool mitu esimest klassi, juhindudes klasside komplekteerimisel eelkõige õpilastele parima arengukeskkonna loomisest.
(1) Kool avalikustab kooli vastuvõtu tingimused ja korra ning koolist väljaarvamise korra kooli veebilehel hiljemalt käesoleva aasta 1. märtsiks.
(2) Vastuvõtuga seonduvad probleemküsimused lahendab vastuvõtukomisjon, mille koosseisu kinnitab kooli direktor.
(3) Vastuvõtmise korda saab muuta kooli direktori või hoolekogu ettepanekute alusel.
(4) Tunnistada kehtetuks Puhja Vallavolikogu 29.02.2016 määrus nr 10 „Puhja Gümnaasiumi vastuvõtutingimused ja kord“.
(5) Määrus jõustub 01.03.2018.